**Team Wiesenhof-Felt** var et Kontinental Tour-lag basert i Tyskland. Laget mottok også invitasjoner til enkelte ProTour-ritt, ett såkalt "wild card". Laget ble ledes av Raphael Schweda med assistanse fra sportsdirektøren Jens Heppner og de sportslige lederne Markus Schleicher og Ronny Lauke.   
 
Laget må ikke forveksles med det laget som før 2006-sesongen het Team Wiesenhof. Selv om sponsoren var den samme, er dette to forskjellige lag. (Se "Sesongen 2005").   

I 2007 ble det klart at hovedsponsoren Wiesenhof ikke ville fornye kontrakten for 2008-sesongen, og lagledelsen måtte lete etter en ny sponsor. Til tross for intensivt arbeid ble søket resultatløst, og laget la ned etter 2007-sesongen.

Historie
--------

Helt fra 1991 deltok laget i ungdoms- og juniorritt under navnet Verein RV Berlin 1888, men det var først i 2003 at et profflag ble opprettet. Da fikk teammanageren Jochen Hahn tildelt profflisens, og det nye laget fikk navnet Winfix Techem. 
Laget havnet i UCIs kategori 3, noe som innebar mulighet for å delta i UCI-proffritt. 

  

### Sesongen 2003

Lagets første sesong ble en stor suksess. Winfix Techem fikk delta i 5 proffritt blant andre Sachsen-Tour, Hessen-Rundfahrt og Rheinland-Pfalz-Rundfahrt, samt flere endagsritt.   
 
I Rund um Köln tok laget en sensasjonell 6.-plass ved veteranen Jörn Reuss. Mesteparten av laget bestod av unge ryttere, og den kanskje mest talentfulle av dem, Linus Gerdemann, vant både det tyske U23 mesterskapet og U23 bundesligaen. For å kunne fortsette den sportslige utviklingen ble det startet arbeid med å finne nye sponsorer, og resultatet ble at Winfix økte satsingen samtidig som Arnolds Sicherheit kom inn som ny sponsor. Dette gjorde at laget kunne hente inn Raphael Schweda som teammanager,Marcel Wüst som presseansvarlig og seks nye ryttere.

  

### Sesongen 2004

På grunn av det nye sponsoratet, skiftet laget navn til Winfix.de – Arnolds Sicherheit.   

Denne sesongen etablerte laget seg i tyske sykling. Linus Gerdemann vant nok en gang den tyske U23 tittelen og U23 Bundesligaen. 

  

### Sesongen 2005

Foran denne sesongen overtok Winfixs morselskap som sponsor, og laget skiftet derfor navn til Akud Arnolds Sicherheit. Som følge av dette skiftet laget draktfarge fra blå-hvit til oransje. Som en følge av UCIs omstrukturering av kategoriseringen av sykkelritt og sykkellag, ble Akud Arnolds Sicherheit en del av den nye kontinetal touren.   

Lagets suverent største seier på daværende tidspunkt kom i det tyske mesterskapet, da 18-åringen Gerald Ciolek utklasset Robert Förster og Erik Zabel i massespurten. I tillegg vant de blant annet Sparkassen-Giro i Bochum ved Lubor Tesar og en etappe i Østerrike rundt ved Gerhard Trampusch.   

Lagets gode resultater og profesjonelle opptreden gjorde at Wiesenhof fattet interesse for laget, og gikk inn som sponsor foran 2006 sesongen. Lagets nye navn ble Team Wiesenhof-Akud. Wiesenhof hadde frem til dette sponset et annet lag ved navn Team Wiesenhof, men dette laget ble oppløst i slutten av 2005. To av rytterne fra Team Wiesenhof ble med over til Team Wiesenhof-Akud: Lars Wackernagel og Steffen Radochla. Dessuten ble Jens Heppner, som i 2005 hadde syklet for laget, en del av ledelsen i Team Wiesenhof-Akud. Enkelte vil kanskje hevde at det på grunn av dette var en slags fusjon mellom Team Wiesenhof og Akud Arnolds Sicherheit, men det er nok mer korrekt å si at Wiesenhof gikk inn som ny sponsor i Akud Arnolds Sicherheit og at noen av rytterne ble med sponsoren. For øvrig gikk syv av Team Wiesenhofs ryttere til det nye laget Team Milram, så det er kan hende mer korrekt å si at det gamle Team Wiesenhof ble en viktig del av Milram.   

#### Laget

| Navn | Fødselsdato | Nasjonalitet | Lag 2006 |
| --- | --- | --- | --- |
| Gerald Ciolek | 19. september 1986 | Tysklands flagg | Team Wiesenhof-Akud |
| Marco Düchting | 5. mai 1981 | Tysklands flagg | Lagt opp |
| Artur Gajek | 18. april 1985 | Tysklands flagg | Team Wiesenhof-Akud |
| Christian Leben | 6. april 1985 | Tysklands flagg | Team Wiesenhof-Akud |
| Thomas Liese | 10. august 1968 | Tysklands flagg | Lagt opp |
| Udo Müller | 21. september 1977 | Tysklands flagg | Team Notebooksbilliger.de |
| Felix Odebrecht | 15. september 1984 | Tysklands flagg | Wiesenhof-Akud |
| Daniel Olszewski | 5. august 1981 | Tysklands flagg | Lagt opp |
| Timo Scholz | 30. juni 1972 | Tysklands flagg | Team Notebooksbilliger.de |
| Lubor Tesař | 11. mai 1971 | Tsjekkias flagg | Team Wiesenhof-Akud |
| Gerhard Trampusch | 11. august 1978 | Østerrikes flagg | Team Wiesenhof-Akud |
| Hendrik Werner | 18. april 1983 | Tysklands flagg | Team Heinz von Heiden |
| Gregor Willwohl | 18. april 1980 | Tysklands flagg | Team Wiesenhof-Akud |

  

### Sesongen 2006

Med 19 seire ble denne sesongen den mest suksessrike i lagets historie. Triumfene kom både i tyske og internasjonale ritt, og inkluderte etappeseire i Deutschland Tour og Fredsrittet. Spesielt Gerald Ciolek imponerte med å vinne VM i landevisritt for U23 og 3. etappe i Deutschland Tour i en massespurt foran Erik Zabel. Blant de andre seirene var Steffen Radochlas to etappeseire i Giro del Capo, Ciolek i Rund um die Nürnberger Altstadt og Gerhard Trampuschs etappeseier i Bayern Rundfahrt.   

På slutten av sesongen ble det klart at Akud ville trekke seg som sponsor, og Felt kom inn som ny co-sponsor.

#### Laget

* Gerald Ciolek
* Marcel Sieberg
* Carlo Westphal
* Tim Klinger
* Gerhard Trampusch
* Tomáš Konečný
* Corey Sweet
* Gregor Willwohl
* Lars Wackernagel
* Lubor Tesař
* Artur Gajek
* Christian Leben
* Felix Odebrecht
* Steffen Radochla
* Robert Retschke
* Torsten Schmidt

### Sesongen 2007

#### Laget

Foran 2007 sesongen hentet laget inn flere rutinerte ryttere. Hele fire av dem kom fra T-Mobile Team, og spesielt høye var forventningene til Steffen Wesemann og Olaf Pollack. Wesemann klarte en tredjeplass i Paris–Roubaix 2007, noe som til tross for flere seire i kontinental touren nok er lagets største prestasjon denne sesongen. Dessuten må det nevnes at Peter Velits ble U23 verdensmester for Slovakia, og at Olaf Pollack ble nr 10 i Vattenfall Cyclassics 2007.

|  |  |  |
| --- | --- | --- |
| * Tysklands flagg Artur Gajek
* Nederlands flagg Bas Giling
* Tysklands flagg Christian Leben
* Tysklands flagg Jörg Ludewig
* Tysklands flagg Daniel Musiol
* Tysklands flagg Felix Odebrecht
* Tysklands flagg Olaf Pollack
* Tysklands flagg Steffen Radochla
 |   | * Tysklands flagg Robert Retschke
* Tysklands flagg Torsten Schmidt
* Tysklands flagg André Schulze
* Nederlands flagg Stefan van Dijk
* Slovenias flagg Martin Velits
* Slovenias flagg Peter Velits
* Tysklands flagg Robert Wagner
* Sveits’ flagg Steffen Wesemann
 |

#### Seire i Kontinental touren

| Dato | Ritt | Rytter |
| --- | --- | --- |
| 31. mars | Frankrikes flagg 1. Etappe Critérium International | Olaf Pollack |
| 17. mai | Tysklands flagg 2.Etappe Rheinland-Pfalz-Rundfahrt | Steffen Radochla |
| 30. mai | Tysklands flagg 1.Etappe Bayern Rundfahrt | André Schulze |
| 13. juni | Nederlands flagg Veenendaal-Veenendaal | Steffen Radochla |
| 15. juli | Folkerepublikken Kinas flagg 2. Etappe Tour of Qinghai Lake | André Schulze |
| 17. juli | Folkerepublikken Kinas flagg 4. Etappe Tour of Qinghai Lake | Jörg Ludewig |
| 16. september | Frankrikes flagg Grand Prix des Fourmies | Peter Velits |

Eksterne lenker
---------------

* Offisielt nettsted Rediger på Wikidata

* (en) Team Wiesenhof – kategori av bilder, video eller lyd på Commons Rediger på Wikidata
 (**tysk**)